Katolik
Kato Katolik baasa dari kato sipaik bahaso Yunani, kaθoλιkός (katholikos), aratinyo "universal".[1] Dalam konteks eklesiologi Kristen, kato Katolik punyo sajarah nan kayo sakaligus babarapo makna. Bagi sabagian pihak, istilah "Gereja Katolik Roma" bamakna Gareja nan barado dalam pasakutuan panuah jo Uskup Roma, tadiri ateh Ritus Latin jo 22 Gereja Katolik Timur; makna ikolah nan umum dipahami di banyak nagara. Bagi umaik Protestan, "Gereja Katolik" atau nan acok ditajamahkan manjadi "Gereja Am" bamakna saganok urang nan pacayo kapado Yesus Kristus di saluruah dunia jo sapanjang maso, tanpa mamandang "denominasi".
Umaik Gereja Ortodoks Timur, Gereja Anglikan, Gereja Lutheran dan babarapo Gereja Metodis pacayo baso Gereja- Gareja mareka adolah katolik, dalam arati marupokan kalanjutan dari Gareja universal mulo-mulo nan didirian dek para rasul. Baiak Gareja Katolik Roma maupun Gareja Ortodoks pacayo baso Gerejanyo masiang-masiang adolah satu-satunyo Gareja nan asali jo universal. Dalam "Kakristenan Katolik" (Tamasuak Komuni Anglikan), para uskup dipandang sabagai pajabaik tatinggi dalam agamo Kristen, sabagai gembala-gembala kaasoan dalam pasakutuan jo saganok Gareja dan dalam pasakutuan ciek samo lain.[2] Katolik dianggap sabagai salah satu dari Ampek Ciri Gereja. Katigo ciri lainnyo adolah Satu, Kuduih, jo Apostolik,[3] sasuai Kredo Nicea taun 381: "Ambo picayo ka Gereja nan satu, kuduih, katolik, jo apostolik".
RujuakanSuntiang
- ↑ (cf. Henry George Liddell, Robert Scott, A Greek-English Lexicon)
- ↑ F.L. Cross, Oxford Dictionary of the Christian Church, 1977:175.
- ↑ Christliche Religion, Oskar Simmel Rudolf Stählin, 1960, 150
Caliak puloSuntiang
Pautan luaSuntiang
- (Indonesia) Kantor Waligereja Indonesia (KAWALI)
- (Indonesia) Asosiasi Perguruan Tinggi Katolik (APTIK)
- (Indonesia) Situs Gereja Katolik
- (Indonesia) Berita Gereja
- (Indonesia) Berita Kristen
bjn_Latn min_Latn min_Latn min_Latn knc_Latn zho_Hans deu_Latn min_Latn bug_Latn ind_Latn min_Latn ind_Latn ind_Latn ind_Latn